钦定古今图书集成/理学汇编/文学典/第161卷 > 《刘熙释名》 > 《释书契》
## 钦定古今图书集成/理学汇编/文学典/第161卷 > 《刘熙释名》 > 《释书契》

谒，诣也。诣，告也。书其姓名于上，告所至诣者也。
诣，启也。以君语官司所至诣也。

《书》，庶也，纪庶物也。亦言著简纸永不灭也。

书称刺书，以笔刺纸简之上也。又曰写，倒写此文也。
书姓字于奏上曰“书刺”，作再拜起居字皆达其体，使
书尽边，徐引笔书之，如画者也。“下官刺”曰“长刺”，长书
中央一行而下之也。又曰：“爵里刺”，书其官爵及郡县
乡里也。

《书称题》，题，谛也，审谛其名号也。亦言第，因其第次也。
书文书检曰署。署，予也，题所予者官号也。

“札”，栉也。编之如栉，齿相比也。